turjo4nis/wikipedia-bn-dump-20250701 huggingface dataset:
মারিসা প্রিসা

মারিসা প্রিসা হলো হাভিয়ের এইহো পেরালেসের (জন্ম ৯ মে, ১৯৯৩) মঞ্চ নাম। তিনি একজন স্প্যানিশ ড্র্যাগ কুইন, ডিজাইনার, এবং বহুমুখী শিল্পী, যিনি ড্র্যাগ রেস স্পেন-এর দ্বিতীয় মৌসুমে প্রতিযোগিতা করার জন্য সর্বাধিক পরিচিত।

পেশাজীবন 
মারিসা প্রিসা ড্র্যাগ শিল্পে তার কর্মজীবন শুরু করেন একটি পার্টির জন্য তার নিজস্ব ড্র্যাগ রূপ তৈরি করার মাধ্যমে। এই পার্টিতে সমস্ত পুরুষের নারীসাজে উপস্থিত হওয়ার কথা থাকলেও, আদতে তা ঘটে নি। তবে, এই ঘটনাটি মারিসাকে তার লিঙ্গ অভিব্যক্তি অন্বেষণ করতে এবং ড্র্যাগ তার প্রথম পদক্ষেপ নিতে উৎসাহিত করে।

২০২২ সালের ১৮ই মার্চ তিনি তার সহকর্মী ড্র্যাগ শিল্পী এরিয়েল রেক এবং এক্সত্রেলা এক্সত্রাভাগাঞ্জার সাথে একটি রোর পার্টিতে পারফর্ম করেন।

২০২২ সালে মারিসা প্রিসা আপাতবাস্তব টেলিভিশন অনুষ্ঠান ড্র্যাগ রেস স্পেন-এর দ্বিতীয় মৌসুমে যোগ দেন। ২০২২ সালের মার্চ মাসে এর সম্প্রচার শুরু হয়। প্রথম পর্বে তিনি শেষ দুই-এ স্থানলাভ করেন এবং সামান্থা ব্যালেন্টাইনসের বিরুদ্ধে ঠোঁট মেলানো প্রতিযোগিতায় পরাজিত হয়ে শেষ পর্যন্ত বাদ পড়েন। বাদ পড়া বাকি কুইনদের সাথে, মারিসা মৌসুমের শেষে, ফাইনালের ঠিক আগে একটি বিশেষ পুনর্মিলনী পর্বের জন্য ফিরে আসেন।

মৌসুম শেষ হওয়ার পর, মারিসা জাতীয় সফর, -এ যোগ দেন। একই বছরের সেপ্টেম্বরে, কাতালোনিয়ার প্রকাশনা কলিসেউম-এর জন্য মারিসা এবং তার সহ-প্রতিযোগী এরিয়েল রেক এবং জুরিজি দের ক্লির সাক্ষাৎকার নেওয়া হয়েছিল।

ফিল্মোগ্রাফি

টেলিভিশন

ডিসকোগ্রাফি

একক গান

তথ্যসূত্র

বহিঃসংযোগ 
 

১৯৯৩-এ জন্ম
জীবিত ব্যক্তি
ম্যাডেলিন হাট্টার

ম্যাডেলিন হাট্টার হলেন একজন আমেরিকান ড্র্যাগ পরিবেশনকারী এবং ফটোগ্রাফার। তিনি নিউ ইয়র্কের ব্রুকলিনের অধিবাসী এবং রিয়েলিটি প্রতিযোগিতা (আপাতবাস্তব টেলিভিশন অনুষ্ঠান) সিরিজ দ্য বুলেট ব্রাদার'স ড্র্যাগুলার তৃতীয় মরশুমে অংশগ্রহণ করেছিলেন।

প্রাথমিক জীবন 
ম্যাডেলিন হাট্টার মূলত মার্কিন যুক্তরাষ্ট্রের ম্যাসাচুসেটস রাজ্যের নর্থাম্পটন / স্প্রিংফিল্ড এলাকার বাসিন্দা।

কর্মজীবন 
প্রায় ১২ বা ১৩ বছর বয়সে ম্যাডেলিন হাট্টার মেরিলিন ম্যানসনের প্রতি আকৃষ্ট হন এবং প্রসাধনী সামগ্রীর প্রতি আগ্রহী হতে শুরু করেন। তাঁর মা তাঁকে প্রসাধন করতে সাহায্য করেছিলেন। ম্যাডেলিন ফটোগ্রাফিও শুরু করেছিলেন। ১৬ বছর বয়সে, তিনি স্প্রিংফিল্ডের একটি গে ক্লাবে যান, যেখানে তিনি একজন ড্র্যাগ কুইনকে পরিবেশন করতে দেখেন। ম্যাডেলিন কয়েক বছরের জন্য ম্যাসাচুসেটসে ফিরে আসেন এবং পরে ২০১১ সাল থেকে ব্রুকলিনে বসবাস শুরু করেন। সেখানে তিনি পেশাদারভাবে ড্র্যাগ এবং ফটোগ্রাফি শুরু করেন।

ম্যাডেলিন হাট্টার স্থানীয়ভাবে দ্য রিটজ, দ্য রোজমন্ট এবং ম্যাক্রি পার্কে ড্র্যাগ পরিবেশন করেছেন। তিনি হাশ-এ "মাদার" নামে একটি প্রতিযোগিতাও উপস্থাপন করেছেন। ২০২৪ সালে, তিনি বিগ ডিপারের "স্ক্যাঙ্ক" গানের মিউজিক ভিডিওতে উপস্থিত হন। আমেরিকান ড্র্যাগ কুইন সাশা ভেলোরের হার্ডকভার আর্ট বই ভেলোর: দ্য ড্র্যাগ ম্যাগাজিন (২০১৮)-এর জন্য ম্যাডেলিন হাট্টার আমেরিকান র‌্যাপার আজা এবং হাউস অফ আজার ছবি তুলেছিলেন।

ম্যাডেলিন হাট্টার দ্য বুলেট ব্রাদার'স ড্রাগুলার তৃতীয় মরশুমে (২০১৯) প্রতিদ্বন্দ্বিতা করেছিলেন, সেখানে তিনি সামগ্রিকভাবে ষষ্ঠ স্থান অধিকার করেছিলেন। অনুষ্ঠানটিতে থাকাকালীন, তিনি তৃতীয় এবং ষষ্ঠ পর্বে নিচের দিকে স্থান পেয়েছিলেন। তাঁর ড্র্যাগ শৈলীকে "সুস্বাদুভাবে অন্ধকার" হিসেবে বর্ণনা করা হয়েছে। হেয়ার মিডিয়া তাঁকে ২০২৪ সালের "মজাদার" ড্র্যাগ পরিবেশনকারীর ৩৫টি নামের তালিকায় অন্তর্ভুক্ত করেছে।

ব্যক্তিগত জীবন 
ম্যাডেলিন হাট্টার নিউ ইয়র্ক শহরকে ভিত্তি করে কাজ করেন। তাঁর "ড্র্যাগ কন্যা"দের মধ্যে রয়েছেন প্রিভিলেজ এবং ভিক্টোরিয়া ব্ল্যাক। ম্যাডেলিন হাট্টার হলেন ডলিয়া ব্ল্যাকের "ড্র্যাগ ঠাকুরমা"।

চলচ্চিত্র তালিকা

টেলিভিশন 

 দ্য বুলেট ব্রাদার'স ড্রাগুলা ( তৃতীয় মরশুম )

ওয়েব সিরিজ 

 ট্রান্সফরমেশনস (জেমস সেন্ট জেমসের সাথে)

আরও দেখুন 

 নিউ ইয়র্ক সিটির ব্যক্তিদের তালিকা
 আলোকচিত্রীদের তালিকা

তথ্যসূত্র

বহিঃসংযোগ 

 

মার্কিন আলোকচিত্রশিল্পী
জীবিত ব্যক্তি
জন্মের বছর অনুপস্থিত (জীবিত ব্যক্তি)
বি অ্যান এঞ্জেল

বি অ্যান অ্যাঞ্জেল রোমানিয়া ( বার ) হল ক্লুজ-নাপোকা ভিত্তিক একটি রোমানিয়ান মানবাধিকার সংস্থা। এলজিবিটি মানবাধিকার কর্মী লুসিয়ান ডুনারেনু এই সংস্থার প্রতিষ্ঠা করেছিলেন। যদিও প্রাথমিকভাবে সংগঠনটির লক্ষ্য ছিলল রোমানিয়ান সমাজে সকল প্রকার বৈষম্যের বিরুদ্ধে লড়াই করা, তবে ধীরে ধীরে সমকামী অধিকার এবং যৌন অভিমুখীতার ভিত্তিতে গঠিত বৈষম্যের মোকাবিলা করা তাদের প্রধান উদ্দেশ্য হয়ে ওঠে।

২০০৪ সাল থেকে প্রতিবছর বি অ্যান অ্যাঞ্জেল সংস্থা ক্লুজ-নাপোকা অঞ্চলে সমকামী পুরুষদের জন্য গে ফিল্ম নাইটস উৎসবের আয়োজন করে আসছে। এই চলচ্চিত্র উৎসব এলজিবিটি সংস্কৃতি এবং এলজিবিটি সম্পর্কিত সিনেমার প্রচারের লক্ষ্যে কাজ করে আসছে। ২০০৭ সালে এই চলচ্চিত্র উৎসব ১৫ অক্টোবর থেকে ২১ অক্টোবরের মধ্যে অনুষ্ঠিত হয়েছিল। গে ফিল্ম নাইটস-এ গে প্রাইজ গালা ( রোমানিয়ান ভাষায় "গালা প্রিমিয়ার গে" ) নামক এক বিশেষ পুরস্কার প্রদান অনুষ্ঠান আয়োজিত হয়, যেখানে এলজিবিটি সম্পর্কিত বিভিন্ন উদ্যোগের ক্ষেত্রে পুরষ্কার প্রদান করা হয়, যেমন এলজিবিটি সক্রিয়তাবাদ, সেরা সমকামী প্রকাশনা এবং রোমানিয়ার সবচেয়ে এলজিবিটি-বান্ধব জনসাধারণ ব্যক্তিত্ব ইত্যাদি। গে প্রাইজ গালা অনুষ্ঠানে একটি বিশেষ ব্ল্যাক বল পুরস্কার বিভাগ অন্তর্ভুক্ত থাকে। এটি আসলে একটি ব্যাঙ্গাত্মক পুরস্কার যা রোমানিয়ার সবচেয়ে   সমকামী-বিরোধী ব্যক্তিত্বকে প্রদান করা হয়। ২০০৬ সালে, বুখারেস্ট গেফেস্ট অঞ্চলে প্রাইড প্যারেডের প্রতি তার সমকামী বিদ্বেষী মন্তব্য এবং তীব্র বিরোধিতার জন্য গিগি বেকালিকে এই ব্লযাক বল পুরস্কার প্রদান করা হয়।

আরো দেখুন 

 অ্যাঞ্জেলিকাস
 রোমানিয়ায় এলজিবিটি অধিকার
 অ্যাক্সেপ্ট, দেশের বৃহত্তম এলজিবিটি অধিকার সংস্থা

তথ্যসূত্র
বিহাইন্ড দ্য মাস্ক (সংগঠন)

বিহাইন্ড দ্য মাস্ক আফ্রিকার একটি প্রাক্তন স্বেচ্ছাসেবী সংগঠন। এটি আসলে আফ্রিকান বংশোদ্ভূত এলজিবিটি কর্মীদের দ্বারা গঠিত এলজিবিটি অধিকারের পক্ষে প্রচারকারী একটি অনলাইন তথ্য সংগ্রহশালা।  বিহাইন্ড দ্যা মাস্কের মূল দপ্তর দক্ষিণ আফ্রিকার জোহানেসবার্গে অবস্থিত ছিল।  বিহাইন্ড দ্যা মাস্কের একটি অনলাইন ওয়েবসাইটেরো অস্তিত্ব ছিল।  সংগঠনটি মূলত দক্ষিণ আফ্রিকার বিভিন্ন অঞ্চলে তাদের কর্মসূচী পালন করার লক্ষ্যে দৃষ্টি নিবদ্ধ করেছিল, তবে পূর্ব ও মধ্য আফ্রিকা (কেনিয়া, উগান্ডা, তানজানিয়া, রুয়ান্ডা, বুরুন্ডি, জাম্বিয়া), দক্ষিণ আফ্রিকা (নামিবিয়া, বতসোয়ানা) এবং পশ্চিম আফ্রিকা (ঘানা এবং সিয়েরা লিওন) এর এলজিবিটি কর্মীরাও এই সংগঠনের সাথে যুক্ত ছিল।   ডেনিশিয় সাংবাদিক বার্ট লুইরিঙ্ক এই সংগঠনের সূচনা করেছিলেন ।  সংগঠনের মূল লক্ষ্য ছিল তথ্যের মাধ্যমে আফ্রিকার বিভিন্ন এলজিবিটি সম্পর্কিত কর্মসূচী ও আন্দোলনগুলিকে সমর্থন করা। বিহাইন্ড দ্য মাস্ক সমগ্র আফ্রিকা মহাদেশের এলজিবিটি সংগঠনগুলিকে তাদের লক্ষ্য পূরন করার জন্য উৎসাহ প্রদান করত। সংগঠনের ওয়েবসাইটের মাধ্যমে বিভিন্ন স্থানে কর্মীদের অভিজ্ঞতার কথা, তাদের সফলতা এবং ব্যর্থতা সম্পর্কে তথ্য অনলাইন মাধ্যমে প্রকাশ করা হত।  বিহাইন্ড দ্য মাস্কের ওয়েবসাইটগুলি আফ্রিকানদের মধ্যে এলজিবিটি সম্প্রদায়ের সম্পর্কে সচেতনতা বৃদ্ধি করতে সহায়তা করেছিল। এই সংগঠন ছিল যৌন ও লিঙ্গ-বৈচিত্র্যপূর্ণ আফ্রিকানদের জন্য নতুন আশার আলোর মতো।  বিহাইন্ড দ্য মাস্ক ২০১২ সালে বন্ধ হয়ে যায় এবং এর ওয়েবসাইটের বিষয়বস্তু প্রায় সম্পূর্ণরূপে হারিয়ে যায়।  ওয়েবসাইটের কিছু অংশ এখনও ইন্টারনেট আর্কাইভ ওয়েব্যাক মেশিনের মাধ্যমে দেখা যায়।

তথ্যসূত্র 

অনলাইন সংরক্ষণাগার
কুইয়ার স্পেসেস (বই)

কুইয়ার স্পেসেস হল অ্যাডাম নাথানিয়েল ফারম্যান এবং জোশুয়া মার্ডেল সম্পাদিত ২০২২ সালের একটি সংকলিত বই। এটিকে প্রকাশ করেছিল আরআইবিএ।

বিষয়বস্তু 
এই বইটি একটি বৈশ্বিক জরিপ, যেটি নির্বাচন করেছেন লেখক, কর্মী, চলচ্চিত্র নির্মাতা, শিল্পী, গবেষক এবং নগর ভূগোলবিদেরা। এটি তাঁদের সংজ্ঞা অনুযায়ী একটি কুইয়ার স্থান (অপ্রচলিত / বিকল্প লিঙ্গ-যৌনতা-ভিত্তিক জায়গা) হিসেবে বিবেচিত। এর ভূমিকাটি লিখেছেন অলিভিয়া লাইং।

প্রাপ্তি 
দ্য গার্ডিয়ানের জন্য বইটি পর্যালোচনা করে, সমালোচক রোয়ান মুর এই সিদ্ধান্তে উপনীত হন যে বইটি "... বিস্তৃতিতে উদার এবং সৃজনশীলতায় সমৃদ্ধ। এটি কোনও চূড়ান্ত সিদ্ধান্ত দেওয়ার চেষ্টা করে না, বরং ফারম্যান যেটিকে বলেন ‘এমন জায়গা যেখানে আপনি আপনার অন্তর্দৃষ্টি বা প্রকৃত স্বভাবের সঙ্গে সামঞ্জস্যপূর্ণভাবে স্বাধীনভাবে কাজ করতে পারেন’, তার কিছু উদাহরণ মাত্র তুলে ধরে। প্রকৃতপক্ষে, সমস্ত স্থাপত্যের কি অর্জন করা উচিত এটি তার একটি ন্যায্য সংজ্ঞা। মুর মনে করেন যে বইটি ১৯৯৭ সালে অ্যারন বেটস্কির লেখা  কুইয়ার স্পেস বইটির সাথে তার সম্পর্ক স্বীকার করেছে এবং নতুন বইটি "আরও মুক্ত ও বিস্তৃত", যেখানে কুইয়ারের আরও বিস্তৃত সংজ্ঞা দেওয়া হয়েছে। মুর অভ্যন্তরীণতার বিষয়গুলি চিহ্নিত করেছিলেন, যেগুলি হল "বাহ্যিক আগ্রাসন এবং ভুল বোঝাবুঝি থেকে সুরক্ষিত অভ্যন্তরীণ জগৎ তৈরি করা", "অকপটতা ও পরাভব" এবং "স্থাপত্য ও নির্মাণের রীতিনীতির প্রতি একটি মুক্ত এবং সীমালঙ্ঘনকারী মনোভাব"। তিনি এই বিষয়গুলিকে কুইয়ার স্থান তৈরিতে প্রভাবশালী বলে চিহ্নিত করেছেন।

ম্যাক্স এল জারজিকি জ্যাক হ্যালবারস্টামের আর্কিটেকচারাল রিভিউ-তে ওয়াইল্ড থিংস: দ্য ডিসঅর্ডার অফ ডিজায়ার-এর সাথে একটি যৌথ পর্যালোচনায় বইটির পর্যালোচনা করেছেন। জারজিকি এটিকে "বিদ্যমান এবং অতীত উভয় স্থানের একটি সমষ্টি হিসেবে বর্ণনা করেছেন, যা কুইয়ার সম্প্রদায়গুলি দ্বারা আরও বিপ্লবাত্মক উপায় তৈরির স্থান হিসাবে গৃহীত এবং অধিকৃত হয়েছে"। নির্বাচিত স্থানগুলি "দৃশ্যমানতা এবং স্পষ্টতা" সহ "উত্তেজনাপূর্ণ আলোচনা" এবং ঐতিহ্যবাহী ক্ষমতার স্থান এবং "অগণিত প্রতিরোধ" তুলে ধরে।

ল্যাভেন্ডার ম্যাগাজিনে ইবি বোটনার এটিকে "কাছে রাখার এবং উপভোগ করার মতো একটি বই" হিসেবে বর্ণনা করেছেন।

তথ্যসূত্র 

২০২২-এর বই
এফ এস নাঈম

এফ এস নাঈম (জন্ম: ২৯ নভেম্বর ১৯৮৪) একজন বাংলাদেশি টেলিভিশন ও চলচ্চিত্র অভিনেতা। তিনি ২০০৪ সালে চ্যানেল আই-তে ভিডিও জকি হিসেবে মিডিয়া জগতে পা রাখেন এবং ২০০৬ সালে নাটকে অভিনয়ের মাধ্যমে অভিনয় জীবন শুরু করেন। নাটক, টেলিফিল্ম, ওয়েব সিরিজ এবং চলচ্চিত্রে অভিনয়ের মাধ্যমে তিনি দর্শকদের কাছে পরিচিতি লাভ করেন। তাঁর উল্লেখযোগ্য কাজগুলোর মধ্যে রয়েছে "নিঝুম অরণ্যো", "মিশন হান্টডাউন", "কারাগার" এবং "ওভারের ট্রাম্প"। 

তিনি চরিত্রের প্রয়োজন অনুযায়ী শারীরিক রূপান্তরে দৃষ্টান্ত স্থাপন করেছেন, যার মধ্যে "কালপুরুষ" নাটকে অভিনয়ের জন্য ৩৫ কেজি ওজন বাড়ানো অন্যতম। তাঁর দক্ষ অভিনয় ও পেশাদারিত্বের কারণে তিনি সমালোচকদের প্রশংসা অর্জন করেছেন এবং দেশের বিনোদন জগতে একজন গুণী অভিনেতা হিসেবে প্রতিষ্ঠিত হয়েছেন।

কর্মজীবন
এফ এস নাঈম ২০০৪ সালে চ্যানেল আই-তে ভিডিও জকি হিসেবে কর্মজীবন শুরু করেন। ২০০৬ সালে তিনি ছোট পর্দায় নাটকে অভিনয়ের মাধ্যমে অভিনয় জীবন শুরু করেন। তার অভিনীত প্রথম আলোচিত নাটক ছিল নিঝুম অরণ্যো (২০০৭), যেখানে তার অভিনয় প্রশংসিত হয়। ধীরে ধীরে তিনি একাধিক জনপ্রিয় নাটক, টেলিফিল্ম এবং ধারাবাহিকে অভিনয় করেন। ২০১০ সালে তার ‘জাগো’ সিনেমা দিয়ে বড় পর্দায় অভিষেক হয়েছিল।

ওটিটি প্ল্যাটফর্মে নাঈমের অভিষেক ঘটে হইচই-এর ওয়েব সিরিজ মিশন হান্টডাউন এবং কারাগার-এর মাধ্যমে, যেখানে তিনি একজন পুলিশ অফিসারের চরিত্রে অভিনয় করে দর্শকদের দৃষ্টি আকর্ষণ করেন। পরবর্তীতে চরকিতে মুক্তিপ্রাপ্ত ওভারের ট্রাম্প নাটকে “মাহবুব” চরিত্রে অভিনয় করে তিনি সমালোচকদের প্রশংসা অর্জন করেন।

চরিত্র অনুযায়ী নিজের শরীর ও ব্যক্তিত্বে পরিবর্তন আনতে নাঈম বিশেষভাবে পরিচিত। নাটক কালপুরুষ-এ অভিনয়ের জন্য তিনি ৯ মাসে ৩৫ কেজি ওজন বাড়ান, যা বাংলাদেশি অভিনয়শিল্পীদের মধ্যে ব্যতিক্রমী এক দৃষ্টান্ত স্থাপন করে। এই কাজের জন্য তিনি মেরিল-প্রথম আলো পুরস্কারের সমালোচক বিভাগের "সেরা অভিনেতা" বিভাগে মনোনীত হন।

চলচ্চিত্রের তালিকা
চলচ্চিত্র

ওয়েব/টিভি ধারাবাহিক

টেলিভিশন

 পাঁচফোড়ন 
 শর্ত দিয়ে বিয়ে

ব্যক্তিগত জীবন
এফ এস নাঈম ১৯৮৪ সালের ২৯ নভেম্বর ঢাকায় জন্মগ্রহণ করেন। তিনি ২০১৬ সালের ১৪ জানুয়ারি জনপ্রিয় নৃত্যশিল্পী ও অভিনেত্রী নাদিয়া আহমেদকে বিবাহ করেন।

তথ্যসূত্র

বহিঃসংযোগ

 
 

১৯৮৪-এ জন্ম
জীবিত ব্যক্তি
বাংলাদেশী চলচ্চিত্র অভিনেতা
বাংলাদেশী টেলিভিশন অভিনেতা
প্রোস্টেট ক্যান্সার অ্যান্টিজেন ৩

প্রোস্টেট ক্যান্সার অ্যান্টিজেন ৩ (পিসিএ৩ জিন, যাকে ডিডি৩ও বলা হয়) একটি অপ্রকোষ্ঠিত আরএনএ উৎপাদনকারী জিন। পিসিএ৩ জিন কেবল মানব প্রোস্টেট টিস্যুতেই প্রকাশিত হয় এবং প্রোস্টেট ক্যান্সারে এই জিনের অভিব্যক্তি অত্যন্ত বেড়ে যায়। এর সীমিত অভিব্যক্তি প্রোফাইলের কারণে পিসিএ৩ আরএনএ একটি অর্বুদ চিহ্নক (টিউমার মার্কার) হিসাবে উপযোগী।

জৈবসূচক হিসাবে ব্যবহার
বর্তমানে প্রোস্টেট ক্যান্সারের সবচেয়ে ব্যবহৃত জৈবসূচক হল রক্তে প্রোস্টেট-নির্দিষ্ট অ্যান্টিজেনের (পিএসএ) মাত্রা বা এর থেকে প্রাপ্ত পরিমাপ। যেহেতু পিএসএ প্রোস্টেট-নির্দিষ্ট কিন্তু ক্যান্সার-নির্দিষ্ট নয়, এটি একটি অপূর্ণাঙ্গ জৈবসূচক। উদাহরণস্বরূপ, সৌম্য প্রোস্টেটিক হাইপারপ্লাসিয়াযুক্ত (বিপিএইচ) বয়স্ক পুরুষদের মধ্যে পিএসএ বেড়ে যেতে পারে। প্রোস্টেট ক্যান্সারের রোগনির্ণয় উন্নত করতে বেশ কিছু নতুন জৈবসূচক গবেষণাধীন। এগুলির মধ্যে কিছু মূত্রের নমুনায় পরিমাপ করা যায় এবং ভবিষ্যতে পিএসএ-এর স্থান নিতে পারে।

রক্তের পিএসএ-এর তুলনায় পিসিএ৩-এর সংবেদনশীলতা কম কিন্তু নির্দিষ্টতা বেশি এবং ভাল ধনাত্মক ও ঋণাত্মক পূর্বাভাস মূল্য রয়েছে। এটি প্রোস্টেটের আয়তন থেকে স্বাধীন, যেখানে পিএসএ নয়। ডিজিটাল রেক্টাল পরীক্ষার মাধ্যমে প্রোস্টেট মালিশের পর প্রথম প্রস্রাবের অংশে এটি পরিমাপ করা উচিত।

পিসিএ৩ পুনরায় প্রোস্টেট বায়োপসি করা পুরুষদের মধ্যে ম্যালিগন্যান্সির উপস্থিতি ভবিষ্যদ্বাণী করতে কার্যকর বলে প্রমাণিত হয়েছে। এর অর্থ হল, ডিজিটাল রেক্টাল পরীক্ষা এবং পিএসএ প্রোস্টেট ক্যান্সারের সম্ভাবনা নির্দেশ করলেও প্রথম প্রোস্টেট বায়োপসি স্বাভাবিক ফলাফল দেখালে তা রোগীর জন্য ক্লিনিকালি কার্যকর হতে পারে। এটি প্রায় ৬০% ক্ষেত্রে ঘটে এবং পুনরায় পরীক্ষা করলে ২০-৪০% রোগীর অস্বাভাবিক বায়োপসি ফলাফল পাওয়া যায়।

পিসিএ৩-এর অন্যান্য ব্যবহার যা অধ্যয়ন করা হচ্ছে তার মধ্যে রয়েছে টিউমারের আয়তন, গ্রেডিং (গ্লিসন স্কোর) বা এক্সট্রাক্যাপসুলার এক্সটেনশনের মতো প্রতিকূল টিউমার বৈশিষ্ট্যগুলির সাথে এর পারস্পরিক সম্পর্ক। এই গবেষণাগুলি এ পর্যন্ত পরস্পরবিরোধী ফলাফল দিয়েছে।

সমাজ ও সংস্কৃতি
প্রোজেনসা পিসিএ৩ পরীক্ষা নামে একটি বাণিজ্যিক কিট ক্যালিফোর্নিয়ার কোম্পানি জেন-প্রোব দ্বারা বিপণন করা হয়।  জেন-প্রোব ২০০৩ সালে ডায়াগনোকিউর থেকে পিসিএ৩ পরীক্ষার অধিকার অর্জন করে।  এপ্রিল ২০১২-এ, হোলোজিক নগদে ৩.৭৫ বিলিয়ন ডলারে জেন-প্রোব কিনে নেয়।

আবিষ্কার
১৯৯৯ সালে পিসিএ৩ প্রোস্টেট ক্যান্সার কোষ দ্বারা অত্যন্ত অভিব্যক্তিপ্রাপ্ত বলে আবিষ্কৃত হয়।

তথ্যসূত্র

আরও পড়ুন

বহিঃসংযোগ 
 

অপ্রকোষ্ঠিত আরএনএ
আরএনএ
অর্বুদসূচক
অ্যাওয়ারনেস ৩৬০

অ্যাওয়ারনেস ৩৬০ হলো একটি যুব-নেতৃত্বাধীন, স্বেচ্ছাসেবী, অলাভজনক সংস্থা যার সদর দপ্তর কুয়ালালামপুর, মালয়েশিয়ায় অবস্থিত। ২০১৪ সালের অক্টোবর মাসে বাংলাদেশী তরুণ শমি হাসান চৌধুরী ও রিজভী আরেফিন এই সংস্থাটি প্রতিষ্ঠা করেন।   এই সংস্থাটির কার্যক্রম ২৩টি দেশে চলমান  এবং এটি জাতিসংঘের টেকসই উন্নয়ন লক্ষ্যমাত্রা (SDGs) এর সাথে সামঞ্জস্যপূর্ণ সম্প্রদায় পরিষেবা প্রকল্পগুলির সাথে সমন্বয় সাধন করে থাকে। 

২০১৪ সালের এপ্রিল মাসে ডায়রিয়ার কারণে চৌধুরীর তাঁর মাকে হারান। এরপর শমী হাসান চৌধুরী ও রিজভি আরেফিন মিলে অ্যাওয়ারনেস ৩৬০ প্রতিষ্ঠা করেন। জল, স্যানিটেশন ও স্বাস্থ্যবিধি (WASH) এর উপর দৃষ্টি নিবদ্ধ করে প্রথম উদ্যোগ নেওয়া হয়। প্রাথমিকভাবে, উভয় প্রতিষ্ঠাতাই তরুণদের সক্ষমতা বৃদ্ধির প্রশিক্ষণ প্রদান করেন, এরপর অ্যাওয়ারনেস ৩৬০ প্রতিষ্ঠা লাভ করে।

কার্যকলাপ 
অ্যাওয়ারনেস ৩৬০ যুব স্বেচ্ছাসেবকদের সংগঠিত করে স্যানিটেশন, স্বাস্থ্যবিধি, মানসম্মত শিক্ষা, মানসিক স্বাস্থ্য, মানবাধিকার, লিঙ্গ-ভিত্তিক সহিংসতা, নারীর ক্ষমতায়ন, জলবায়ু কর্মকাণ্ড এবং দারিদ্র্য বিমোচনের মতো বিষয়গুলি মোকাবেলায় সম্প্রদায় পরিষেবা প্রকল্প পরিচালনা করে। এই সংস্থাটিতে ২৩টি দেশের ১,৫০০ জনেরও বেশি স্বেচ্ছাসেবক কাজ করেন, যারা বিশ্বব্যাপী ১,৫০,০০০  এরও বেশি মানুষকে নিয়ে সংস্থাটির কার্যক্রম পরিচালনা করে থাকেন।

বাংলাদেশে, অ্যাওয়ারনেস ৩৬০ মূলত SDG-৬ (বিশুদ্ধ পানি এবং স্যানিটেশন) এবং নারীর ক্ষমতায়নের উপর আলোকপাত করে। সংগঠনটি যৌনকর্মী, পয়ঃনিষ্কাশন কর্মী, বস্তিবাসী, গৃহহীন জনগোষ্ঠী, সুবিধাবঞ্চিত স্কুলছাত্রী এবং প্রতিবন্ধী ব্যক্তিদের মতো প্রান্তিক গোষ্ঠীর কাছে পৌঁছে তাদের নিয়ে কার্যক্রম করে। কোভিড-১৯ মহামারীর সময়, তারা বাংলাদেশের ময়মনসিংহের একটি পতিতালয়ের প্রায় ৪৫০টি পরিবার এবং রোহিঙ্গা শরণার্থীদের সহ ঝুঁকিপূর্ণ সম্প্রদায়গুলিকে প্রয়োজনীয় খাবার ও স্বাস্থ্যবিধি সামগ্রী সরবরাহ করেছিল।  

আন্তর্জাতিকভাবে, সংগঠনটির জিম্বাবুয়ে দল স্কুল ফি তহবিল ও সুবিধাবঞ্চিত মহিলাদের শিশুদের পোশাক প্রদানের মাধ্যমে SDG-4 (মানসম্মত শিক্ষা) সমর্থন করছে। জর্জিয়াতে, সংস্থাটি তরুণদের মধ্যে মানবাধিকার ও গণতান্ত্রিক মূল্যবোধ প্রচার করছে। ফ্রান্সে, স্বেচ্ছাসেবকরা মানসিক স্বাস্থ্য উদ্যোগ পরিচালনা এবং তীব্র আবহাওয়ার ফলে গৃহ হারানো মানুষদের সহায়তা করছে। ক্যামেরুনের দল জলবায়ু-সম্পর্কিত বিষয়গুলি লক্ষ্য করছে। এর বাইরেও মালয়েশিয়া সহ অন্যান্য দেশগুলির শাখা প্রান্তিক সম্প্রদায়ের মধ্যে উন্নয়নের বিষয়টি নিয়ে কাজ করছে।  

তিনজন বিশ্বব্যাপী ব্যক্তিত্ব - বব ডেলানি, টেসি ওজো সিবিই এবং সেল স্পেলম্যান -  উপদেষ্টা ও পরামর্শদাতা হিসাবে অ্যাওয়ারনেস ৩৬০ এর কার্যক্রম এবং উদ্যোগগুলিকে সমর্থন করার জন্য যোগদান করেছেন।

পুরষ্কার ও স্বীকৃতি 
অ্যাওয়ারনেস ৩৬০ বেশ কয়েকটি পুরষ্কার পেয়েছে, যার মধ্যে রয়েছে:

 সমাজসেবায় অবদানের জন্য ডায়ানা পুরস্কার এবং লিগ্যাসি পুরস্কার।  
 ফোর্বস 30 অনূর্ধ্ব 30 এশিয়া (সামাজিক প্রভাব বিভাগ, 2021)। 

গ্লোবাল সিটিজেন, গ্লোবাল চেঞ্জমেকারস, জাতিসংঘ উন্নয়ন কর্মসূচি (ইউএনডিপি), মার্কিন পররাষ্ট্র দপ্তর এবং কমনওয়েলথ স্টুডেন্টস অ্যাসোসিয়েশনের মতো প্ল্যাটফর্মগুলি এই সংস্থাটিকে তাদের সম্প্রদায় সেবামূলক উদ্যোগের জন্য স্বীকৃত প্রদান করেছে।

তথ্যসূত্র 

মালয়েশিয়া ভিত্তিক সংস্থা
অলাভজনক সংগঠন
শায়রা রায়

শায়রা রায় হলেন একজন দুবাইভিত্তিক পাকিস্তানি গায়িকা, অভিনেত্রী এবং প্রযোজক। তিনি ২০২১ এবং ২০২২ সালের জন্য পাকিস্তানে মুকুট পরা প্রথম মিস ট্রান্স পাকিস্তান হিসেবে পরিচিত। ২০২৩ সালে বিক্রম ভাটের পূর্ণদৈর্ঘ্য চলচ্চিত্র সনক-এর মাধ্যমে তিনি পাকিস্তানি চলচ্চিত্রে আত্মপ্রকাশ করেন।

প্রারম্ভিক জীবন 
রায় ১৯৯৯ সালের ২৫ অক্টোবর পাকিস্তানের শিয়ালকোটে একটি মুসলিম পরিবারে জন্মগ্রহণ করেন। তিনি আনোয়ার রফির ছাত্রী, যিনি আবার মোহাম্মদ রফির ছাত্রী। ২০২০ সালের ২৬ সেপ্টেম্বর রায় দি ইন্ডিপেন্ডেন্ট সংবাদপত্রে প্রকাশ করেন যে তিনি একজন লিঙ্গ-বিকৃত ট্রান্সজেন্ডার নারী। এর ফলে সামাজিক যোগাযোগ মাধ্যমে তিনি সমালোচনার শিকার হন। ২০২১ সালের ২১ ফেব্রুয়ারী রায় এআরওয়াই ফিল্মসের মাধ্যমে কমলি নাট্য চলচ্চিত্র মুক্তি দেন। রায় পাকিস্তানে 'ধা লাহোর' চলচ্চিত্রে 'দুনিয়া' নামে তার সঙ্গীত ভিডিও প্রকাশের মাধ্যমে একটি নতুন ধারা তৈরি করেন, যেখানে এটি একটি মঞ্চ প্রিমিয়ার লাভ করে।

কর্মজীবন

মিস ট্রান্স পাকিস্তান 
২০২১ সালের ২৫ মে পাকিস্তানের লাহোরের সুইস লাউঞ্জে রায়কে মিস ট্রান্স পাকিস্তান-এর মুকুট পরানো হয়। এই প্রতিযোগিতাটি ছিল মিস পাকিস্তান ওয়ার্ল্ডের একটি সম্প্রসারিত সংস্করণ, যেখানে ২০২১ সালে প্রতিযোগিতাটি ট্রান্স নারীদের জন্য উন্মুক্ত ছিল। তিনিই প্রথম ট্রান্স নারী যিনি মিস ট্রান্স পাকিস্তানের মুকুট পরেন। মিস পাকিস্তান ওয়ার্ল্ড ২০২০-এর প্রাক্তন আরিজ চৌধুরী পাকিস্তানের প্রথম মিস ট্রান্স পাকিস্তান শায়রা রায়কে মুকুট পরান। ২০২২ সালের ৩১ জানুয়ারি শায়রা রায় লাহোরের আলাদিন লাউঞ্জে ২০তম বার্ষিক মিস পাকিস্তান ওয়ার্ল্ড পুরস্কার অনুষ্ঠানের আয়োজন করেন এবং অনুষ্ঠানে ফয়সালাবাদের নতুন খেতাবপ্রাপ্ত মিসেস পাকিস্তান ওয়ার্ল্ড ২০২২ নিদা খান এবং মিস্টার পাকিস্তান ওয়ার্ল্ড আতাউল্লাহ গুজ্জরকে মুকুট পরিয়ে দেন।

সঙ্গীত ও চলচ্চিত্র কর্ম 
শায়রা একজন উচ্চাকাঙ্ক্ষী গায়িকা ও অভিনেত্রী এবং তিনি আকস, মহেঞ্জো দারো চলচ্চিত্রে মোহিনী এবং সাহো চলচ্চিত্রে নাতাশার মতো বিভিন্ন চরিত্রে অভিনয় করেছেন। ২০২০ সালে তিনি রাত, কমলি'র মতো একক সঙ্গিতে কণ্ঠ দেন এবং পাশাপাশি উরসুলা মানভাটকর দ্বারা পরিচালিত ভারতীয় ওয়েব ধারাবাহিক হ্যালো শবনমে কাজ শুরু করেন। ২০২১ সালে তিনি পাকিস্তানি গায়ক মহসিন আব্বাস হায়দারের সাথে একটি দ্বৈত সঙ্গীতে অভিনয় করেন। ২০২২ সালের ৩১ ডিসেম্বর শায়রা তার আসন্ন পূর্ণদৈর্ঘ্য চলচ্চিত্র সনক-এর প্রথম পোস্টার ভাগ করেন, যেখানে তিনি প্রধান নায়িকা এবং প্রযোজক হিসেবে অভিনয় করেছেন।

চলচ্চিত্রের তালিকা

সঙ্গীত জীবন

সঙ্গীতের তালিকা

কভার

পুরষ্কার ও মনোনয়ন

তথ্যসূত্র

বহিঃসংযোগ 
 

জীবিত ব্যক্তি
১৯৯৫-এ জন্ম
পাঞ্জাবি সঙ্গীতশিল্পী
পাকিস্তানি ট্রান্সজেন্ডার অভিনেত্রী
২১শ শতাব্দীর পাকিস্তানি সঙ্গীতশিল্পী
২১শ শতাব্দীর পাকিস্তানি গায়িকা
২১শ শতাব্দীর পাকিস্তানি অভিনেত্রী
পাঞ্জাব, পাকিস্তানের অভিনেত্রী
তানিন সুবহা

তানিন রহমান সুবহা (১৯৯৩ - ২০২৫), যিনি তানিন সুবহা নামেও পরিচিত, একজন বাংলাদেশী অভিনেত্রী হিসেবে ঢালিউড চলচ্চিত্র জগতের বিভিন্ন টেলিভিশন নাটক এবং চলচ্চিত্রে অভিনয় করেছেন।

জীবনের প্রথমার্ধ 
তানিন সুবহা মোল্লারহাট, কালকিনি উপজেলা, মাদারীপুর, বাংলাদেশের জন্মগ্রহণ করেন। তার শৈশবকাল কাটে বরিশালে তার পিতামহের বাড়িতে। তার বাবার চাকরিসূত্রে কিছু সময়ের জন্য সৌদি আরবেও ছিলেন তিনি।

কর্মজীবন 
তানিন সুবহার বিনোদন জগতে কর্মজীবন শুরু হয় রিয়েলিটি শো "ক্লোজআপ ১" এর অডিশন রাউন্ডে অংশ নেওয়ার মাধ্যমে। প্রথমে  সঙ্গীতে মনোযোগ দেওয়ার ইচ্ছে থাকলেও পরবর্তীতে অভিনয়ে মনোনিবেশ করেন তিনি।   ২০১২ সালে "ম্যাঙ্গোলি নাচো বাংলাদেশ নাচো" নৃত্য প্রতিযোগিতাতেও অংশগ্রহণ করেছিলেন তিনি।  

মিডিয়াতে তাঁর যাত্রা শুরু একটি টেলিভিশন বিজ্ঞাপনের মাধ্যমে। এরপর  তার অভিষেক হয় আজাদ কালাম পরিচালিত "জমজ" নাটকে। তিনি মোশাররফ করিমের বিপরীতে এতে অভিনয় করেছিলেন। পরবর্তীতে তিনি আরও টেলিভিশন নাটকে অভিনয় করেছিলেন।

তার প্রথম চলচ্চিত্রের নাম ছিল "অবাস্তব ভালোবাসা"। তবে ছবিটি মুক্তি দেওয়া হয়নি। পরবর্তীতে "মাটির পরী" ছবিতে অভিনয়ের মাধ্যমে তিনি সিনেমা জগতে পরিচিতি লাভ করেন।  এরপর, তিনি আরও বেশ কয়েকটি ছবিতে অভিনয় করেছিলেন। তাদের মধ্যে কিছু মুক্তি পেয়েছিল, এবং কিছু তার মৃত্যুর সময় পর্যন্ত মুক্তির অপেক্ষায় ছিল। 

তিনি বাংলাদেশ চলচ্চিত্র শিল্পী সমিতির একজন সদস্য ছিলেন।

অভিনয়

চলচ্চিত্র 

 অবাস্তব ভালোবাসা (মুক্তি পায়নি) 
 মাটির পরি 
 ভালো থেকো 
 তুই আমার 
 দেমাগ  
 বেগম জান 
 বীর বাঙালি 
 রাজা রানীর গল্প  
 মোমের পুতুল 
 স্বপ্নের সাথী 
 বীর মাতা (মুক্তি পায়নি) 
 দুই রাজকন্যা (মুক্তি পায়নি) 
 প্রেমের বাঁধন (মুক্তি পায়নি)

টেলিভিশন নাটক 

 জমজ 
 আলাল দুলাল 
 শেয়ানা জামাই 
 ম্যারেজ মিডিয়া ডটকম 
 আরতির পতাকা 
 মহানায়ক 
 রসের হাঁড়ি বাড়াবাড়ি 
 ব্যাড গার্লস 
 জামাই দুই নম্বর 
 ভ্যাজাইলা গ্রাম 
 স্বপ্ন আড্ডা

পুরষ্কার 
তানিন সুবহা চলচ্চিত্র ও টেলিভিশনে তার অবদানের জন্য বেশ কয়েকটি প্রতিষ্ঠান থেকে স্বীকৃতি লাভ করেছিলেন। এর মধ্যে রয়েছে ‘বাবিসাস অ্যাওয়ার্ড ২০১৬’, ‘মিডিয়া ডিজিট স্টার অ্যাওয়ার্ড ২০২২’, ‘এজেএফবি অ্যাওয়ার্ড’, ‘৯ মিজাফ ক্রিয়েটিভ অ্যাওয়ার্ড’, ‘এস আর মিউজিক স্টার অ্যাওয়ার্ড ২০২২’, ‘জেপি টিভি স্টার অ্যাওয়ার্ড’।

অসুস্থতা এবং মৃত্যু 
২০২৫ সালের ২ জুন তাঁর স্বাস্থ্যের অবনতি ঘটে। প্রথমে আফতাবনগরের একটি ক্লিনিকে তাকে চিকিৎসা দেওয়া হয় এবং পরে অবস্থার আরও অবনতি ঘটলে বনানীর একটি হাসপাতালের আইসিইউতে তাকে স্থানান্তর করা হয়। পরবর্তীতে উন্নত চিকিৎসার জন্য ধানমন্ডির একটি বেসরকারি হাসপাতালে স্থানান্তরি করে লাইফ সাপোর্টে রাখা হয় তাকে। 

আট দিন লাইফ সাপোর্টে থাকার পর, ১০ জুন ২০২৫ তারিখে ৩১ বছর বয়সে তাকে মৃত ঘোষণা করা হয়।

তথ্যসূত্র 

২০২৫-এ মৃত্যু
১৯৯৩-এ জন্ম
২১শ শতাব্দীর বাংলাদেশী অভিনেত্রী
মাদারীপুর জেলার ব্যক্তি
বাংলাদেশী টেলিভিশন অভিনেত্রী
বাংলাদেশী চলচ্চিত্র অভিনেত্রী
মারিনা (ড্র্যাগ কুইন)

মারিনা হলো য়োয়ান লোপেজ গালোর (বার্সেলোনা, ১৯৮৮) মঞ্চ নাম। তিনি পূর্বে আসুল মারিনা নামে পরিচিত ছিলেন। মারিনা একজন স্প্যানিশ ড্র্যাগ কুইন, শিল্পী এবং অ-দ্বৈত লিঙ্গ চলচ্চিত্র পরিচালক। তারা ড্র্যাগ রেস স্পেন-এর দ্বিতীয় মৌসুমে অংশগ্রহণ করেছিলেন।

পেশাজীবন 
য়োয়ান লোপেজ গালোর ড্র্যাগ ব্যক্তিত্ব, মারিনা, তাদের ব্যক্তিত্বের এমন কিছু দিক প্রকাশ করতে সাহায্য করে, যা ঐতিহ্যগতভাবে মেয়েলি বলে বিবেচিত হয়। এই অভিজ্ঞতার ফলেই গালো অ-দ্বৈত লিঙ্গ হিসেবে আত্মপ্রকাশ করেন। ২০১১ সালে প্যারিসে থাকাকালীন মারিনা নিজেদের সম্পূর্ণভাবে ড্র্যাগের প্রতি উৎসর্গ করেন, কারণ সেখানে তারা নিজেদের স্বাধীনভাবে প্রকাশ করতে পেরেছিলেন, অতিক্রম করতে পেরেছিলেন লিঙ্গের, দ্বৈত লিঙ্গ সীমানাকে। তারা "বার্সেলোনার অ-দ্বৈত লিঙ্গ দেবী" হিসেবে জনপ্রিয়।

বার্সেলোনা বিশ্ববিদ্যালয়ের প্লাজার পাশের ক্যান্ডি ডার্লিং পানশালায় মারিনা তাঁর ড্র্যাগ জীবন শুরু করেন। এখানে তিনি একজন আবাসিক শিল্পী হিসেবে কাজ করতেন। মারিনা ২০১৮ সালে একজন পেশাদার ড্র্যাগ কুইন হিসেবে কাজ শুরু করেন। ২০১৯ সালে তিনি রূপলস ড্র্যাগ রেস দ্বারা অনুপ্রাণিত প্রতিযোগিতা, ফিউচুরোয়া সারাও ড্র্যাগ-এ জয়লাভ করেন। এটি সালা আপোলো-তে অনুষ্ঠিত হয়েছিল। ২০২২ সালে ড্র্যাগ রেস স্পেন-এর দ্বিতীয় মৌসুমের প্রিমিয়ারে, তিনি তার পোশাকের মাধ্যমে এলজিবিটিকিউ প্রতীক পুরুষ হোসে পেরেজ ওকানাকে শ্রদ্ধা জানান। তবে সবচেয়ে বেশি নজর কেড়েছিল রানওয়েতে তার স্কার্ট তুলে নিজেকে প্রকাশ করার মুহূর্তটি। তিনি পুরো মৌসুম জুড়েই প্রতিযোগিতায় ছিলেন এবং শেষ পর্যন্ত চতুর্থ স্থান অর্জন করেন।

মারিনা শ্রুত্য-ঐক্ষিক যোগাযোগ নিয়ে পড়াশোনা করেছেন এবং সব সময়ই একজন চলচ্চিত্র অনুরাগী ছিলেন। এই সূত্রেই মারিনা ২০২১ সালে মারিয়া আর্নাল এবং মার্সেল বাগেসের জন্য একটি মিউজিক ভিডিও পরিচালনা করেন। একই বছরে, মারিনা মার্ক ফেরার পরিচালিত কুইয়ার চলচ্চিত্র ¡কর্তেন!-এর অভিনেতার দলে যোগ দেন, যেখানে সামান্থা হাডসন এবং লা প্রোয়িবিদাও ছিলেন। পরবর্তীতে, ২০২২ সালে মারিনা ১৪তম গাউদি অ্যাওয়ার্ডসের জন্য আমেমোনোস (চলো এক অপরকে ভালোবাসি) স্লোগানের অধীনে একটি বিজ্ঞাপন লেখেন এবং পরিচালনা করেন, যেখানে অভিনয় করেছিলেন আরিয়াদনা গিল।

ফিল্মোগ্রাফি

টেলিভিশন 
 ড্র্যাগ রেস স্পেন (মৌসুম ২)

চলচ্চিত্র 
 কর্তেন! (২০২১)

তথ্যসূত্র

বহিঃসংযোগ 
 

জীবিত ব্যক্তি
জন্মের বছর অনুপস্থিত (জীবিত ব্যক্তি)